CELEX: 32008R0635
Language: mt
Date: 2008-07-03 00:00:00
Title: Regolament tal-Kummissjoni (KE) Nru 635/2008 tat- 3 ta’ Lulju 2008 li jadatta l-kwoti tas-sajd għall-merluzz li għandhom ikunu allokati lill-Polonja fil-Baħar Baltiku (Subdiviżjonijiet 25-32, Ilmijiet tal-KE) mill-2008 sa l-2011 skond ir-Regolament tal-Kunsill (KE) Nru 338/2008

4.7.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 176/8
            
         REGOLAMENT TAL-KUMMISSJONI (KE) Nru 635/2008
   tat-3 ta’ Lulju 2008
   li jadatta l-kwoti tas-sajd għall-merluzz li għandhom ikunu allokati lill-Polonja fil-Baħar Baltiku (Subdiviżjonijiet 25-32, Ilmijiet tal-KE) mill-2008 sa l-2011 skond ir-Regolament tal-Kunsill (KE) Nru 338/2008
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KEE) Nru 2847/93 tat-12 ta’ Ottubru 1993 li jistabbilixxi sistema ta’ kontroll li tapplika għall-Politika Komuni tas-Sajd (1), u b'mod partikolari l-Artikolu 23(1) tiegħu,
   Billi:
   
               (1)
            
            
               Wara investigazzjonijiet nazzjonali li twettqu fl-2007, il-Kummissjoni ġiet innotifikata mill-Polonja li din ta’ l-aħħar qabżet il-kwota tagħha għall-merluzz fil-Lvant tal-Baħar Baltiku (Subdiviżjonijiet 25-32, Ilmijiet tal-KE) għall-2007 bi 8 000 tunnellata.
            
         
               (2)
            
            
               Skond l-Artikolu 23(1) tar-Regolament tal-Kunsill (KE) Nru 2847/93, il-Kummissjoni topera tnaqqis mill-kwota annwali meta tkun stabbiliet li Stat Membru jkun stad aktar mill-kwota tiegħu ta’ stokk.
            
         
               (3)
            
            
               L-Artikolu 2 tar-Regolament tal-Kunsill (KE) Nru 338/2008 ta’ l-14 ta’ April 2008 li jadatta l-kwoti tas-sajd għall-merluzz li għandhom ikunu allokati lill-Polonja fil-Baħar Baltiku (Subdiviżjonijiet 25-32, Ilmijiet tal-KE) mill-2008 sa l-2011 (2) jipprovdi għal tnaqqis, matul perjodu ta’ erba’ snin, li jikkonsisti fi tnaqqis ta’ 10 %, fis-sena 2008, tal-kwantità żejda mistada fis-sena 2007, u tnaqqis ta’ 30 % fis-snin 2009, 2010 u 2011, tal-kwantità żejda mistada fl-2007.
            
         
               (4)
            
            
               Il-miżuri pprovduti f'dan ir-regolament huma konformi ma’ l-opinjoni tal-Kumitat dwar is-Sajd u l-Akkwakultura,
            
         ADOTTAT DAN IR-REGOLAMENT:
   Artikolu 1
   il-kwota tal-merluzz fil-Baħar Baltiku (Subdiviżjonijiet 25-32, Ilmijiet tal-KE) allokati lill-Polonja fis-snin mill-2008 sa l-2011 għandha titnaqqas kif jidher fl-Anness.
   Artikolu 2
   Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 3 ta’ Lulju 2008.
      
         
            Għall-Kummissjoni
         
         Joe BORG
         
            Membru tal-Kummissjoni
         
      
   
   
      (1)  ĠU L 261, 20.10.1993 p.1. Ir-Regolament kif emendat l-aħħar bir-Regolament (KE) Nru 1098/2007 (ĠU L 248, 22.9.2007, p.1).
   
      (2)  ĠU L 107, 17.04.2008 p.1.
   
      ANNESS
      
                   
               
               
                  Tnaqqis mill-kwota 2008-2011
               
            
                  Pajjiż
               
               
                  Speċi
               
               
                  Kodiċi ta’ l-Istokk
               
               
                  Żona
               
               
                  2008
               
               
                  2009
               
               
                  2010
               
               
                  2011
               
            
                  Il-Polonja
               
               
                  Merluzz (Gadus morhua)
               
               
                  COD/3D25 sa COD/3D32
               
               
                  Subdiviżjonijiet 25-32
                  (Ilmijiet tal-KE)
               
               
                  800 
               
               
                  2 400 
               
               
                  2 400 
               
               
                  2 400